ב \_\_\_\_\_ בשבת, \_\_\_\_\_ ימים לחודש \_\_\_\_\_ בשנת \_\_\_\_\_ ובמקביל ל\_\_\_\_\_ ימים לחודש \_\_\_\_\_ בשנת \_\_\_\_\_, למנין שאנו מונים כאן, ב \_\_\_\_\_, בעיר שבה הכרנו, התאהבנו, מצאנו מקלט, והפכנו לשותפים לחיים, נכנסנו בברית הנישואים והבטחנו, בנוכחות בני משפחה וחברים, לקיים את מחויבותנו זו לזה.

מחויבותנו: עם צאתנו למסע החיים, אנו מבטיחים שהקשר בינינו יהיה מבוסס על אמונה, יסתמך על כבוד ואמון, יהיה כרוך באהבה ומלא ברגעים אשר יאפשרו לנו לצמוח. עם כל יום שיעבור וכל צעד שנעשה, אנחנו נאהב, נוקיר ונעודד זו את זה, ונעורר השראה האחת בשני. כאשר לבבותינו יהפכו לאחד, רגלינו תשתרשנה באדמה בכוח הרצון ובענווה; צעדינו יוארו על ידי אמונה והבנה. באמצעות איחוד זה, אנו נשבעים להעריך זו את זה ולתמוך זו בזה, בשאיפה מתמדת לגלות רגישות האחת לצרכי השני. נזין זו את זה רגשית, רוחנית ואינטלקטואלית, ונאמץ אל ליבנו את המעלות, החוזקות והתרבויות של כל אחד מאיתנו. מי ייתן ונמשיך לצמוח ביחד ולהניע את שאיפותינו קדימה, בעודנו משמרים את האומץ והנחישות הדרושים להשגת יעדינו הנכספים. אנו מבטיחים לחגוג את שמחות החיים בעליצות ובחן; ולהתגבר על רגעי הקושי בהחלטיות ובעוז רוח. מי ייתן ונשמר את האינטימיות אשר מטפחת אמון, כנות, הומור, ותקשורת פתוחה. כשותפים לחיים, נחתור להקים בית שייבנה לא בעבודת ידינו, אלא בית שנקים באהבתנו השופעת, בשלום, בחסד, ובסובלנות זו כלפי זה וכלפי העולם הסובב אותנו. זו מבעד לעיני זה, אנו רואים האחת את השני כשווים ומגלים את העולם מחדש עם כל יום שעובר, כך שנוכל להיות טובים יותר ביחד ולחלוק חיים שלמים האחת עם השני.